Elana Shabaily is verlief op die wanorde in Marrakesj, Marokko | SARIE
Met die Arabiese Lente nog vars in almal se geheue en 'n wêreld wat wonder watter land volgende aan die beurt is, is ons gelukkig dat die proses na demokrasie reeds jare tevore in Marokko begin is. Die eerste demokratiese verkiesing is afgehandel en die Justice and Development Party (PJD) is nou aan die bewind. Dit is 'n gematigde Islamitiese organisasie wat beloof om die gaping tussen ryk en arm te verklein en korrupsie vas te vat. Hier in die noorde van Afrika is korrupsie ook aan die orde van die dag. Ek het gou geleer sonder bakchich ('n fooitjie) onder die tafel gaan ek nie die telefoonlyn gekoppel kry nie en my kar gaan nie gediens word nie.
Marrakesj is 'n fees vir 'n kreatiewe siel. Hier is soveel van die tradisionele ambagte wat nog aktief beoefen en van een geslag na die volgende oorgedra word. Jy kry ongelooflike houtsnee-meubels, mosaïek-tafels, fonteine, muurskilderye, leerartikels, skoene en die mooiste, mooiste ligte. 'n Mens voel eintlik sensories oorlaai ná 'n dag se ronddwaal in die souks. Daar is 'n atmosfeer, reuke en geure waaraan die mooiste foto nie reg kan laat geskied nie.
klink so lekker – ek klim sommer op 'n vliegtuig en ondervind die wanorde saam met die Shabaily's… 🙂
Dit het my oneindige trots gemaak om hierdie artikel te lees. Ek ken die joernalis Phyllis Green en die Marrakesh "bewoners" persoonlik baie goed. Laasgenoemde baie baie, goed omrede ek al 15jr op hul familieplaas in Augrabies werksaam is. Die groot wonder vir my rondom Rafe en Elana is die feit dat hulle hierdie groot onbekende gaan aanpak het en hulle kon nie die taal praat of verstaan nie, en na 6 jaar praat hulle Frans, wat 'n baie moeilike taal is en hulle leef en werk en speel asof hulle daar gebore is. Ek sou dit bv glad nie kon doen nie. As ek net sien hoe kommunikasie tussen ons en die Tswana gemeenskap dikwels die grootste oorsaak is van misverstande en stakings en hoe 'n groot frustrasie dit vir ons almal is, kan ek net dink hoeveel deursettingsvermoë dit vir hulle gekos het om daar te bly en 'n sukses daarvan te maak. Ek en my gesin gaan beslis by hulle gaan kuier, weet nog net nie wanner daar genoeg geld gaan wees nie.
Phyllis, as jy dalk hierdie lees, ek was saam met jou op George in die Vroue Leërkollege. Daar het julle my geken as Benadè. Ek sal nie noem watter jaar dit was nie, want dan gaan hulle uitwerk hoe oud ons is. Ek kyk altyd na jou foto's en wys dit vir my familie met "EK KEN HAAR TOG BAIE GOED"
Hoop julle het almal 'n wonderlike 2012.
Kokende Augrabies Groete
Dis 'n baie groot verrassing om weer na soveel jare van jou te hoor Mariana, oftewel Rissie! Ek onthou jou baie goed. E-pos my asb by pgreen@media24.co.za of kontak my via my Facebook-blad. Ek sal graag weer met jou wil bande optel.
Wat Elana en Rafe se storie aanbetref. Ek doen al 'n paar jaar die Kuberkuier rubriek vir SARIE en is steeds elke keer opgewonde om te hoor hoe braaf mense is om 'n nuwe lewe in die vreemde aan te durf. Al wat ek kan sê is dat my mense die mense van my hart is!
Dit klink wonderlik en iets wat ek verseker ook sal wil doen en 'n plek waar ek ook sal wil bly. Tans is ek in Thailand, maar my hart trek 'n punt na Marokko want my wortels le^ maar diep in Afrika, veral in daardie geweste. Het julle nie vir my 'n werkie nie?
Tjaart – dit hang af waarin jy belangstel? En natuurlik ook of jy Frans magtig is.
Jong, Elana, my Frans is nie van die beste nie en verstaan ek dit beter. Ek het die basiese kennis.
Ek is eintlik 'n boekhouer maar is nou 'n Engelse onnie in Thailand. Dus is ek 'Jack of all trades en master of none' – lol